Diari Oficial de la Generalitat Valenciana


Sumari del DOGV 8528, del 12-04-2019 (2019/3783)

Extracte de l'Ordre 2/2019, de 9 d'abril, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores per a la concessió directa d'ajudes per raons de caràcter públic, social i humanitari a persones i unitats de convivència en situació d'emergència habitacional.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8528

Data del DOGV
:   12-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3783


Data del document
:   09-04-2019

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Extracte

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * ajuda pública

Extracte de l'Ordre 2/2019, de 9 d'abril, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores per a la concessió directa d'ajudes per raons de caràcter públic, social i humanitari a persones i unitats de convivència en situació d'emergència habitacional. [2019/3783]  
BDNS (identif.): 449435.  
De conformitat amb el que es preveu en els articles 17.3.b i 20.8.a), de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades Nacional de Subvencions.  
http://www.pap.minhap.gob.es/bdnstrans  
  
Primer. Objecte   
Aprovar les bases reguladores per a la concessió directa d'ajudes per raons de caràcter públic, social i humanitari a persones i unitats de convivència en situació d'emergència habitacional, amb la finalitat de possibilitar l'accés a l'habitatge o, si escau, evitar la seua pèrdua.  
  
Segon. Bases reguladores  
Les bases reguladores es contenen en l'Ordre 2/2019, de 9 d'abril, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores per a la concessió directa d'ajudes per raons de caràcter públic, social i humanitari a persones i unitats de convivència en situació d'emergència habitacional.  
  
Tercer. Finançament de les ajudes  
1. Les ajudes es concediran amb càrrec al Programa 61.51.61.610.84, de la línia pressupostària S8270000, «Llei per la funció social de l'habitatge: emergències habitacionals», del capítol 4 dels pressupostos de la Generalitat per a 2019.  
2. L'import global màxim a concedir en l'exercici 2019 serà de 2.000.000 euros, amb quantia i fons propis de la Generalitat.  
3. L'import global de les ajudes podrà ser ampliat en el cas d'existir disponibilitats pressupostàries, en el supòsit de resultar insuficient per a atendre les sol·licituds que acrediten reunir els requisits i altres condicions establides en aquestes bases.  
  
Quart. Parts beneficiàries i condicions de concessió de les ajudes  
  
1. Podran ser persones beneficiàries de les ajudes les persones o unitats de convivència que reunisquen tots i cadascun dels requisits establits en base Segona de l'Ordre 2/2019, de 9 d'abril, i siguen arrendatàries d'un habitatge situat en la Comunitat Valenciana.  
2. El procediment de concessió d'aquestes subvencions serà el de concessió directa.  
  
Cinqué. Termini i forma de presentació de sol·licitud  
1. El termini per a la presentació de la sol·licitud d'ajuda en l'exercici 2019, s'iniciarà el cinquè dia hàbil a comptar des de l'endemà a la publicació de l'Ordre 2/2019, de 9 d'abril, i finalitzarà el dia 31 d'octubre de 2019.  
2. El procediment per a la concessió de les ajudes també podrà iniciar-se d'ofici.  
3. La presentació de sol·licituds es realitzarà d'acord amb el que s'estableix en la Llei 39/2015, d'1 d'octubre, del Procediment Administratiu Comú de les Administracions Públiques.  
  
Sisé. Criteris de valoració de les sol·licituds  
Les ajudes es concediran en règim de concessió directa atesa la mera concurrència dels requisits per a ser persona o unitat de convivència beneficiària, tramitant-se les sol·licituds seguint l'ordre correlatiu d'entrada en el registre de l'òrgan competent per a la seua tramitació.  
  
  
València, 9 d'abril de 2019.- La consellera d'Habitatge, Obres Públiques i Vertebració del Territori: María José Salvador Rubert.  
  
  
  
  
  
La convocatòria a què fa referència aquest extracte pot consultar-se en aquest diari.  
La convocatoria a la que hace referencia el presente extracto puede consultarse en este mismo diario.  
  
  
  
  
http://www.dogv.gva.es/datos/2019/04/12/pdf/2019\_3754.pdf